Én, to, tre, fire... Nu behøver du ikke at tælle længere. Det er slut med at få coronavacciner i de nordjyske centre.

De sidste 16 borgere fik søndag deres coronavacciner på Håndværkervej i Aalborg - ihvertfald for denne gang. For søndag klokken 16 blev dørene lukket og lyset slukket i vaccinecentret. Det samme gjaldt vaccinecentret i Mariagerfjord Kommune. Dermed er de nordjyske coronavaccinecentre nu et afsluttet kapitel. Beslutningen om at lukke dem er truffet på baggrund af en vurdering af, at risikoen for smitte er langt mindre end tidligere. Hvorvidt de genåbnes på et senere tidspunkt, er dog uvidst, da Sundhedsstyrelsen endnu ikke har taget stilling til netop dette. Derfor skal man fremover henvende sig til egen læge, hvis man har ønske om at blive vaccineret mod corona - hvad end det er første, anden, tredje eller ligefrem fjerde gang, at ærmerne skal smøres op og strikket gives.